امریکانین خاریجی ایشلر ناظیرلیگی قازاخیستانی "ساکیت‌لیگه" و "آنایاسال قوروم‌لارینا حؤرمت ائتمه‌یه" چاغیریب.
امریکا خاریجی ایشلر ناظیرلیگی‌نین سؤزچوسو ند پرایس وئردیگی یازی‌لی آچیقلامادا پرزیدنت جو بایدن رهبرلیگی‌نین قازاخیستان‌داکی حادثه‌لری یاخیندان ایزله‌دیگینی بیلدیریب.
پرایس آچیقلاماسیندا زوراکی‌لیق و مولکه زیان وورما حرکت‌لرینی قینادیق‌لارینی قئید ائدیب.
ند پرایس "هم حاکمیتی، هم ده نوماییشچی‌لری ساکیت اولماغا چاغیریریق. بوتون قازاخیستان خالقی‌نین آنایاسال قوروم‌لارینا، اینسان حاق‌لارینا، مطبوعات آزادلیغینا حؤرمتله یاناشماسینی و مدافعه ائتمه‌سینی ایستییریک. بیز همچنین بوتون طرف‌لری فوق العاده وضعیتین باریش یولو ایله حلینی تاپماغا چاغیریریق" دئییب.
دیگر طرف‌دن، بیرلشمیش میللت‌لر تشکیلاتی (بمت) قازاخیستان-دا داوام ائدن نوماییش‌لر و اؤلکه‌ده فوق العاده وضعیت اعلان ائدیلدیک‌دن سونرا تمکین‌لی اولماغا، زوراکی‌لیق‌دان چکینمه‌یه و دیالوقا چاغیریب.
بمت باش کاتیبی‌نین سؤزچوسو استفان دوجاریک قازاخیستان-دا باش وئرن‌لری ناراحات‌لیقلا ایزله‌دیک‌لرینی بیلدیریب.
دوجاریک قازاخیستان-‌داکی بوتون طرف‌لری تمکین‌لی اولماغا، زوراکی‌لیق و دیالوق‌دان چکینمه‌یه چاغیریب.
قازاخیستانین باتی سیندا مایع گازین قیمتی‌نین قالخماسی و اؤلکه‌ده‌کی سوسیال-اقتصادی وضعیتین ژانویه‌نین 2-دن اعتباراً پیسلشدیگی سببیله باشلایان اعتراضلار اؤلکه‌نین دیگر بؤلگه‌لرینه ده سراعیت ائدیب.
کوچه حادثه‌لرینه چئوریلن نوماییش‌لر زامانی تهلوکه‌سیزلیک قوه‌لری ایله اعتیراضچی‌لار آراسیندا قارشیدورما باش وئریب.
پولیس و حربی ماشین‌لاری یاندیرا‌راق حکومت بینا‌لارینا داخیل اولان اعتیراضچی‌لارا تهلوکه‌سیزلیک قوه‌لری سس بومبا‌لاری ایله جاواب وئریب.
قازاخیستان پرزیدنتی قاسم جومرت توکایئو اعتراضلارا گؤره اتهام ائتدیگی حکومتین استعفاسینی قبول ائدیب.
اعتراضلار یاییلدیقجا ایلک اولا‌راق پایتاخت نور-سلطان، آلماتی شهری و مانگیستاو ایالت‌لرینده فوق العاده وضعیت اعلان ائدیلیب.
داها سونرا فوق العاده وضعیتین اؤلکه‌نین بوتون بؤلگه‌لرینده قوه‌ده اولدوغو آچیقلانیب.
